ΓΡΑΠΤΗ ΕΡΩΤΗΣΗ E-0888/01

υποβολή: Juan Naranjo Escobar (PPE-DE) προς την Επιτροπή

(27 Μαρτίου 2001)

Θέμα: Κοινωνία της πληροφορίας

Σύμφωνα με τα τελευταία στοιχεία που δημοσίευσε η ΙDC (Αμερικανική Εταιρεία Συμβούλων εξειδικευμένη στον τομέα της πληροφορικής και του Internet), οι βόρειες ευρωπαϊκές χώρες όπως είναι η Σουηδία και η Φινλανδία κατέχουν τις πρώτες θέσεις σε βαθμό ανάπτυξης της κοινωνίας της πληροφορίας, ενώ ορισμένες χώρες της Μεσογείου βρίσκονται σε σημαντικά κατώτερες θέσεις.

Η βαθμολογία που προκύπτει από ένανπολογισμό που λαμβάνειπόψη την ταξινόμηση κάθε χώρας βάσει ενός συνόλου 19 δεικτών, όπως είναι η χρήσηπολογιστών, τα τηλεφωνικά τέλη ή το ποσοστό του πληθυσμού που συνδέεται με το Internet, αποδεικνύει όλο και περισσότερο τις διαφορές πουπάρχουν ανάμεσα στην κοινωνία της πληροφορίας των διαφόρων κρατών μελών της Ένωσης. Τα σφαιρικά στοιχεία της ΙDC συμπίπτουν, επιπλέον, με ορισμένα δεδομένα ανεξαρτήτων εταιρειών και της ίδιας της Επιτροπής.

Πώς αξιολογεί η Επιτροπή τους νέους δείκτες ανισότητας ανάμεσα στην ανάπτυξη της κοινωνίας της πληροφορίας στις διάφορες χώρες της ΕΕ; Ποιες δράσεις σκοπεύει να αναλάβει προκειμένου να εξαλείψει τις ανισότητες αυτές;

Απάντηση του κ. Liikanen εξ ονόματος της Επιτροπής

(7 Ιουνίου 2001)

Η Επιτροπή μετρά το βαθμό εισαγωγής και εμπέδωσης της κοινωνίας της πληροφορίας στην Ευρώπη στο πλαίσιο του σχεδίου δράσης eEurope 2002.

Η eEurope δρομολογήθηκε στο Ευρωπαϊκό Συμβούλιο της Feira τον Ιούνιο του 2000. Καθορίζει ένα λεπτομερές πρόγραμμα που καλύπτει 64 δράσεις για την επίσπευση της ανάπτυξης της κοινωνίας της πληροφορίας στην Ευρώπη. Για την παρακολούθηση των σχετικών εξελίξεων, η Επιτροπή καθόρισε, σε συνεργασία με το Συμβούλιο, μια σειρά δεικτών που χρησιμοποιούνται για τη συγκριτική αξιολόγηση της eEurope.

Από τα πρώτα αποτελέσματα της συγκριτικής αυτής αξιολόγησης προκύπτει ότι, σε γενικές γραμμές, η διάδοση της κοινωνίας της πληροφορίας στην Ευρώπη ήταν ταχύτατη. Σύμφωνα με τις έρευνες Ευρωβαρόμετρο, επί παραδείγματι, το ποσοστό διείσδυσης του Internet στα νοικοκυριά αυξήθηκε κατά 55 % το τελευταίο δωδεκάμηνο. Μια πρόσφατη έρευνα κατέδειξε ότι το 94 % των ευρωπαϊκών σχολείων είναι τώρα συνδεδεμένα με το Internet. Σε ορισμένα κράτη μέλη το κόστος της πρόσβασης στο Internet μειώθηκε κατά περισσότερο από 40 %.

Ωστόσο, παρά τις σημειωθείσες επιτυχίες παρατηρούνται σημαντικές ανισότητες μεταξύ των κρατών μελών.

Η eEurope σχεδιάστηκε ως μέσο που θα εξασφαλίσει την πρόσβαση όλων των ευρωπαίων στην κοινωνία της πληροφορίας. Τα κράτη μέλη ανέλαβαν τη δέσμευση ναιοθετήσουν τους στόχους που καθορίζονται στο σχέδιο δράσης. Απαιτούνται συνεχείς προσπάθειες στο πλαίσιο της επίτευξης των στόχων αυτών ώστε ν'αποφευχθεί η διεύρυνση του χάσματος μεταξύ των διαφόρων περιφερειών, πράγμα το οποίο θα μπορούσε να οδηγήσει σ'ένα ηλεκτρονικό μωσαϊκό.

Προκειμένου να δώσει μια λύση στο ζήτημα αυτό, η Επιτροπή συνέστησε να περιληφθούν στα σχέδια περιφερειακής ανάπτυξης δραστηριότητες που ενθαρρύνουν την πρόσβαση στην κοινωνία της πληροφορίας. Υπολογίζεται ότι για την χρονική περίοδο, 2000-2006, και μόνο για τις περιοχής του στόχου 1 θα κινητοποιηθούν κοινοτικά κονδύλια ύψους 6 εκατομ. ευρώ.

Στο Ευρωπαϊκό Συμβούλιο της Στοκχόλμης, τα κράτη μέλη επιβεβαίωσαν την προθυμία τους να συνεχίσουν τηνλοποίηση του σχεδίου δράσης eEurope και να επισπεύσουν τη μετάβαση προς μια κοινωνία βασισμένη στις γνώσεις.